**Драги наши ученици, поштовани родитељи!**

На основу Стручног упутства о организацији и реализацији образовно – васпитног рада у основној школи у школској 2021/2022.години , као и одлуке Тима за праћење и координисање примене превентивних мера у раду школа од 27.08.2021.године која се односи на утврђени модел наставе за школе, почетак школске године реализоваће се према **првом моделу**, **односно непосредно у школском простору.**

Драги наши ученици, за први школски дан, ***01.септембар***, битне су следеће информације:

* Настава за ученике првог разреда почиње у 9,00
* Настава за ученике II - IV разреда почиње у 8,00
* Настава за ученике V -VIII разреда почиње у 13,30
* Сви ученици I - VIII разреда улазе и излазе на дворишну капију
* Дворишна капија неће бити отворена за прву смену пре 7,45,односно за другу смену у 13,15
* Није дозвољено задржавање око школе или у дворишту школе
* При уласку у школу сваки ученик треба да има маску на лицу.
* Одељенски старешина ће сачекати своје одељење у дворишту и спровести, поштујући прописану дистанцу, до учионице која се неће мењати током наставе.
* Први школски дан ће бити посвећен моделима наставе, организацији образовно-васпитног рада за школску 2021/22.годину, информацијама о вирусу Covid-19, мерама превенције, правилима понашања .
* **Ученици који припадају следећим категоријама не почињу са радом/наставом, 01.септембра 2021.године:**
* Ученици који болују од Covid-19 или код којих се постави сумња на Covid-19 у периоду који одреди ординирајући лекар у складу са Уредбом о мерама за спречавање и сузбијање заразне болести Covid- и Стручно-методолошким упутством
* Ученици који су блиски контакти SARS-CoV-2 позитивних особа који се налазе у карантину у кућним условима, до истека периода карантина у складу са Стручно-методолошким упутством и Уредбом.
* Ученици који имају било каквих здравствених проблема са респираторним инфекцијама или повишену температуру

**Родитељи из безбедносних разлога не смеју улазити у школску зграду нити у школско двориште.Ако постоји потреба за било каквом информацијом у вези са дететом од стране одељенског старешине или предметног наставника препорука је да се то учини онлајн.Само у случају крајње нужде родитељ може доћи у школу, уз претходну најаву . Приликом уласка у школску зграду неопходно је јавити се одговорном лицу уз поштовање прописаних мера безбедности: ношење маске, мерење телесне температуре, дезинфекција руку, држање нужне физичке дистанце од 1м.**

Први родитељски састанак за ученике првог и петог разреда биће одржан у понедељак ,31. августа, према утврђеној сатници која је истакнута на сајту школе.Родитељски састанци ученика осталих разреда биће одржани до 10.септембра.

На родитељском састанку , између осталог, одељенски старешина ће Вас упознати са изабраним моделом наставе, организацијом образовно-васпитног рада у условима пандемије као и мерама безбедности и правилима понашања.О свему овоме можете се информисати и путем сајта наше школе.

Надам се да ћемо сви прихватити нову организацију образовно-васпитног рада школе, следити и одговорно се придржавати донетих мера безбедности и правила понашања, јер ћемо се једино на тај начин добро осећати у школи и сачувати своје и здравље других.

Желим Вам успешан и радостан почетак школске 2021/22.године.

Срећни и здрави били!

Директор школе:

Весна Сакелшек